b'\n_START_ARTICLE_\nDaniel Tilas\n_START_SECTION_\nBiografi\n_START_PARAGRAPH_\nDaniel Tilas var s\xc3\xb8nn av Olof Tilas og Maria Hj\xc3\xa4rne. Faren, som tilh\xc3\xb8rte samme slekt som Granfelt fra Dal, var major n\xc3\xa5r han ble adlet i 1719, da Daniel var sju \xc3\xa5r. Bestefaren var den kjente\xc2\xa0Urban Hi\xc3\xa4rne._NEWLINE_Tilas studerte i Uppsala og ble auskultant i Bergskollegium\xc2\xa0i 1732, deretter foretok han en mengde reiser i Bergslagen, Norge, Karelen og Russland. Han ble valgt som en av Kungliga Vetenskapsakademiens tidlige medlemmer etter at det ble opprettet i 1739. Han var hovjunkare i 1739, bergsdirekt\xc3\xb6r i 1740\xe2\x80\x931745, kammerherre i 1743, assessor i Bergskollegium 1745, bergsr\xc3\xa5d\xc2\xa0i 1755, landsh\xc3\xb8vding i 1762, friherre\xc2\xa0i 1766, riksheraldiker i 1767 og var tilstede i ellve riksdager._NEWLINE_Som vise grensekommiss\xc3\xa6r i grensekommisjonens arbeid mellom Sverige og Norge vandret han hele grensestrekningen fra V\xc3\xa4rmland til Torne\xc3\xa5 lappomr\xc3\xa5de. I v\xc3\xa5r tid har hans Mineral-historie \xc3\xb6fwer Osmunds-fjellet uti R\xc3\xa4ttwiks Sochn og \xc3\x98st-Dalarne (1740) blitt kjent som en av de eldste kjente geologiske beskrivelsene av et omr\xc3\xa5de. Han var kommand\xc3\xb8r av Nordstj\xc3\xa4rneorden._NEWLINE_Han giftet seg i 1741 med Hedvig Reuterholm og i 1743 med Anna Katarina \xc3\x85kerhielm af Margaretelund. Han fikk ni barn, men ingen barnebarn.'